**Küsimusleht nr 177**

**Rahvarõivaste kasutamisest tänapäeval**

Lugupeetud kaastööline!

Rahvarõivaid kanti Eestis üldiselt kuni 19. sajandi keskpai­gani. Juba sajandi lõpukümnendil, kui linnamood hakkas vana traditsioonilist talurahvariietust lõplikult välja tõrjuma, rõhu­tas progressiivne trükisõna, ei väga tähtis on rahvariideid austada ja aial hoida.

1920. aastate algul kui pandi alus rahvateadusliku teatmematerjali kogumisele, oli üheks esmaseks ülesandeks saada andmeid kaduva isi rahvarõivaist.

Tänu meie laulupidude traditsioonile on läbi aegade püsi­nud au sees rahvarõivaste kandmine piduliku esinemisrõivana.

Käesoleva küsimustikuga pöördutakse Teie poole andmete saamiseks rahvarõivaste kandmise traditsioonide kohta. Küsi­mustiku ülesandeks on välja selgitada rahvarõivaste kandmises toimunud muutusi.

Igasugused täiendavad üksikasjad antud küsimustikule on teretulnud. Mida põhjalikum ja faktiderohkem on Teie poolt saadetud vastus, seda ülevaatlikuma pildi saame rahvarõivaste osast meie kaasaegses elus.

1. Millised taidluskollektiivid tegutsevad teie klubis, kultuuri­majas, koolis jne?
2. Milliste taidluskollektiivide (laulukoorid, rahvatantsurüh­mad, kapellid jne.) liikmed kannavad esinemistel erilisi, selleks otstarbeks valmistatud rõivastust?
3. Millist esinemisrõivastust (moodne rõivastus, rahvarõivas­te ainetel valmistatud tänapäevarõivad või etnograafiline rahvarõivas) kasutavad eespool loetletud kollektiivid?
4. Millise paikkonna rahvarõivad on taidluskollektiividel (igal kollektiivil märkida eraldi; kui mitu komplekti, siis komp­lektide kaupa)?
5. Mis aastast pärinevad rahvarõiva komplektid?
6. Millistel kaalutlustel valiti nimetatud ülikonnad (kas peeti neid ilusateks; leiti, et on hinnalt kättesaadavad; kergesti valmistatavad; sõltus komplekti tootjast — «ARS», «UKU» jne; eelistati sellepärast, et selliseid ülikondi on rahvas kohapeal varem tegelikult kandnud)?
7. Kirjeldada rahvarõivakostüüme, millistest üksikosadest koosneb. Kui on mitu komplekti, kirjeldada eraldi komplek­tide kaupa, sealjuures nimetada ka materjal.
8. Kui rahvarõivaülikondade juures kantakse tänapäeva moe järgi valmistatud esemeid, siis milliseid (sukad, sokid, jalatsid, ehted, kotid jne)?
9. Kas on ka soengut püütud kohandada rahvarõivakostüümi omapärast lähtuvalt?

10. Kuidas peetakse rahvarõivakostüümi kandmisel kinni pere­konnaseisu märkivatest erinevustest (peakatete ja põllede kandmine naistel ja neidudel)?

11. Kuidas on rahvarõivaste tegumoodi ja kandmisviisi kohan­datud kandja isiklikule maitsele? Kuidas (näit. meeste ülikondadel pükste pikkus ja laius, kuubede lõige, naiste üli­kondadel seelikute pikkus, vööde sidumisviis, peakatete te­gumood jne) ?

1. Milliseid eeskujusid on kasutatud rahvarõivaülikondade valmistamisel (Etnograafiamuuseumi väljaanded, käidud muuseumis tutvumas originaaleeskujudega, konsulteeritud Tartus Etnograafiamuuseumis või mujal)?
2. Mil määral on rahvarõivaste valmistamisel ja kandmisel püütud täpselt kinni pidada juhendist? Mil määral on rah­varõivaste valmistamisel ja kasutamisel arvestatud ajaloo­liselt väljakujunenud traditsioone)? Kuidas rahvarõivaste kandjad ise suhtuvad selliste traditsioonide säilitamisse?
3. Kes valmistas rahvarõivakomplektid («ARS», «UKU», mujal) ?
4. Kas on taidluskollektiivi endi liikmete valmistatud rahvarõivakomplekte või nende osasid? Millised, kuidas ja mille juurde neid ka kantakse? Kas need tehti kollektiivselt või tegi igaüks ise?
5. Kes tasub rahvarõivaste eest (igaüks ise, asutus kelle juu­res taidluskollektiiv asub jne)?
6. Millistel esinemistel kantakse rahvarõivaid? Kuidas suhtu­takse rahvarõivaste kandmisse? Kas kollektiiv eelistab esinemisrõivastusena rahvarõivaid või kaasaegset riietust?
7. Kas rahvarõivaid kantakse ainult esinemistel või ka muu­del pidulikel puhkudel? Kus, millise sündmuse puhul?
8. Kui kasutatakse esinemisülikondadena rahvarõivaste aine­tel valmistatud rõivaid, siis kirjeldage, millised need on (materjal, värv, lõige, kaunistused, lisandid). Milles nimelt ilmnevad rahvarõivaste eeskujud?
9. Kas on säilinud vanu originaalseid rahvarõivaid või üksikdetaile? Milliseid? Kuidas neid kasutatakse? Andke võima­likult täpne kirjeldus sellistest esemetest (päritolu, vanus, materjal, valmistamisvõtted, tegumood).
10. Esinemisrõivaste hooldamine ja hoiustamine. Kes vastutab?
11. Võimaluse korral lisage fotosid või jooniseid rahvarõivakomplektide või nende detailide kohta, mida kasutab või kasutas teie taidluskollektiiv.

Koostas Reet Piiri